Vardo Rumessen

Vardo Rumessen (8. august 1942 Pärnu – 25. august 2015) oli Eesti pianist, muusikateadlane ja poliitik. Vardo Rumessen õppis Pärnu 1. Keskkoolis. 1961. aastal lõpetas ta Pärnu Lastemuusikakooli klaveriklassi (õpetaja Alice Mardi) ja 1964. aastal Tallinna Muusikakooli Hilja Olmi klaveriklassis. Aastatel 1964–1971 õppis ta Tallinna Riiklikus Konservatooriumis, õppejõududeks professorid Bruno Lukk ja Eugen Kelder. Oli aastatel 1969–1972 Tallinna Riiklikus Konservatooriumis kontsertmeister, 1972 Eesti Raadio muusikatoimetaja, 1973–1975 Tallinna Pedagoogilise Instituudi üldklaveriõppejõud, 1975–1991 Tallinna Konservatooriumi üldklaveriõppejõud, 1978–1985 Eesti Muusikafondi toimetaja ja 1987–1992 Eesti Kontserdi produtsent. 1969–1972 Tallinna Riikliku Konservatooriumi ooperistuudio kontsertmeister 1973 Eesti Raadio muusikatoimetaja 1973–1975 Tallinna Pedagoogilise Instituudi klaveriõppejõud 1975–1991 Tallinna Konservatooriumi klaveriklassi vanemõpetaja 1978–1985 Eesti Muusikafondi noodiväljaannete muusikatoimetaja (sh Rudolf Tobiase, Mart Saare, Eduard Oja, Heino Elleri ja Peeter Süda teoste toimetaja) 1987–1992 Eesti Kontserdi produtsent Vardo Rumessen oli mitme muusikafestivali korraldaja: ta organiseeris Eduard Tubina muusikapäevad 1990. ja 1995. aastal ning Rudolf Tobiase muusikapäevad 1992. aastal. Ta oli ka rahvusvahelise muusikafestivali "Eduard Tubin ja tema aeg" kunstiline juht (aastast 2001). Vardo Rumessen oli Eesti Heliloojate Liidu liige (1973), Eesti Interpreetide Liidu asutajaliige (1998), Eesti Muusikaakadeemia auliige (1999), rahvusvahelise Eduard Tubina Ühingu asutajaliige ja juhatuse esimees (alates 2000). Aastast 1989 oli ta tegev ka poliitikuna: 1989 Eesti kodanike komiteede Ajutise Sidetoimkonna liige 1989–1995 Eesti Rahvusliku Sõltumatuse Partei liige 1990 Eesti Kongressi liige 1990–1992 Eesti Komitee juhatuse liige 1992 Põhiseaduse Assamblee liige alates 1995 Isamaaliidu liige 1992–1995 ja 1999–2003 Riigikogu liige Vardo Rumessen oli mitme eesti klassikalise klaveriteose taasavastaja ja esmaesitaja. Solistina esines ta kodu- ja välismaal, tegi koostööd solistide ja kammeransamblitega. Salvestas 10 CD-d eesti muusikaga. Rumessen uuris eesti muusika ajalugu, redigeeris ja kirjastas Rudolf Tobiase, Mart Saare, Eduard Oja, Heino Elleri, Peeter Süda ja Eduard Tubina loomingut (koostas ja toimetas umbes 70 noodiväljaannet), korraldas paljude varem tundmatute eesti heliloojate teoste ettekandeid. Rumessen avaldas üle saja artikli ajakirjades, sh ka saksa-, inglis-, vene- ja soomekeelses ajakirjanduses. Esines rahvusvahelistel muusikateadlaste konverentsidel Eestis, Lätis, Leedus, Rootsis, USA-s ja Saksamaal. Koostas saatesarju Eesti Raadios ja Eesti Televisioonis. Rumessen on tuntud tsükliliste teoste esitajana: 1972 Aleksandr Skrjabini 10 sonaati 1976 Johann Sebastian Bach "Hästi tempereeritud klaver" I osa 1979 Frederic Chopini 27 etüüdi 1977, 1981 Eduar Tubina kõik klaveriteosed 1980 Sergei Rahmaninovi 15 etüüd-pilti 1982 Mart Saare klaveriteosed 1987 Heino Elleri kõik 29 klaveriprelüüdi 1988 kontserdid Austraalias ülemaailmsetel eestlaste päevadel ESTO ´88 1993 Eduard Tubina "Klaverikontsertiino" koos Longview' sümfooniaorkestriga Tõnu Kalami juhatusel (USA) Ta on esinenud Norras Harstadti Põhjamaade Festivalil. Esinenud Rootsis (Stockholmis), Soomes (Helsingis), Venemaal (Moskvas, Peterburis), Lätis (Riias), Norras (Harstadti festivalil), Austraalias (Melbourne’is), Jaapanis (Hiroshimas), Šveitsis (Genfis, Lousanne’is), USA-s (Texases, Bostonis), Kanadas (Torontos), Itaalias (Roomas), Islandil (Reykjavikis). Avastanud ja esitanud esmaettekandes arvukalt eesti muusikaklassikute Rudolf Tobiase, Mart Saare, Heino Elleri, Eduard Oja ja Eduard Tubina helitöid. Rahvusvahelise muusikafestivali "Eduard Tubin ja tema aeg" asutaja ja kunstiline juht (alates 2001) Ta on heliplaadistanud ka Heino Elleri ja Eduard Oja klaveri- ja kammermuusikat. Ta on restaureerinud ja kirjastanud Rudolf Tobiase klaverikontserdi ja oratooriumi "Joonase lähetamine". Heliplaadistanud Eduard Tubina, Rudolf Tobiase, Mart Saare, Heino Elleri ja Eduard Oja klaveri- ja kammermuusikat. Avaldanud üle 70 noodiväljaande ja raamatu eesti heliloojate Rudolf Tobiase, Mart Saare, Artur Kapi, Heino Elleri, Peeter Süda, Heino Elleri, Eduard Oja ja Eduard Tubina elust ning loomingust. Rudolf Tobias sõnas ja pildis (1973, koostaja) Mart Saar sõnas ja pildis (1974, koostaja) Артур Капп (1978) M. Saar. Fotokroonika elust ja loomingust (1983, koostaja) Rudolf Tobias. In puncto musicorum (1995, koostaja) R. Tobiase sünnimaja Käinas (1982) R. Tobias ja tema oratoorium "Joonase lähetamine" (1995) R. Tobias oma aja peeglis (1995, koostaja) E. Tubin. Rändavate vete ääres (2003, koostaja) The Works of Eduard Tubin. Thematic-Bibliographical Catalogue of Works (Tallinn-Stockholm, 2003) Eduard Tubin ja tema aeg / Eduard Tubin and His Time (2005) Varjus ja valguses. E. Oja (2007) Eduard Tubin kirjad I, II (koostaja ja kommentaarid, 2006) Eesti Muusikaakadeemia auliige 2005 Eesti Kultuurkapitali helikunsti sihtkapitali aastapreemia (juubelifestivali "Eduard Tubin ja tema aeg" korraldamine ja samanimelise raamatu koostamine) 2005 Riigivapi V klassi teenetemärk 2014 Eesti Muusikanõukogu muusikapreemia Vardo Rumessen sündis Pärnus muusikute perekonnas. Tema isa Voldemar Rumessen oli koorijuht ja muusikaõpetaja, ema Velda Rumessen ooperilaulja. Vardo Rumesseni esimene abikaasa oli laulja Tiiu Levald. Neil on poeg Mati (1967). Vardo Rumesseni viimane abikaasa Maaja Rumessen töötab rahvusooperi Estonia ooperikooris. Neil on tütar Inge (1977). Vardo Rumesseni õemees on ajakirjanik Madis Salum. Rumesseni pass "Eesti teaduse biograafiline leksikon", 3. köide Eesti riiklike teenetemärkide kavaleride andmebaas presidendi kantselei kodulehel (president.ee). Pärnu Postimees. 19. mai 2007 Maaja Hage. "Pärnu 1. Keskkool aastail 1952–1990." Pärnu, Pärnu Ühisgümnaasium 2012. 728 lk. (ISBN puudub.) Ka: Vardo Rumessenist. EE 8, 242 EE 14, 437–438 Eesti muusika biograafiline leksikon. Tallinn, 1990, 211–212 Kuusk, P., Ott, U. Vardo Rumessen en face. Tallinn, 2002 Jürisson, V.Vardo Rumessen. Bibliograafia. Tallinn, 2001 Who is Who in Estonian Music. Tallinn, 2004. Vardo Rumesseni koduleht Eesti Interpreetide Liidu ülevaade ERPMusic Käesolevas artiklis on kasutatud "Eesti teaduse biograafilise leksikoni" materjale.